
Raport de specialitate
privind rectificarea bugetului de venituri și cheltuieli pe anul 2024
 al  Direcției de Asistență  Socială



În fundamentarea bugetului pentru anul 2024 au fost luate în considerare prevederile Legii nr.273/2006 privind finanțele publice  locale, a Legii nr.421/2023 privind bugetul de stat pe anul 2024, precum și prevederile Legii asistenței sociale nr. 292/2011, cu modificările și completările ulterioare.
             Prin bugetul de venituri și cheltuieli aprobat pentru anul 2024, Direcția de Asistență  Socială realizează, la nivel local, măsuri de asistență și protecție socială în ceea ce privește protecția copilului, a familiei, a persoanei vârstnice, a persoanei cu handicap, precum și a altor persoane aflate în dificultate.
În scopul recuperării și întreținerii capacității de muncă, de creștere a productivității muncii și de motivare a personalului, Direcția de Asistență Socială acordă vouchere de vacanță, pe suport electronic, în valoare de 1600 lei pentru un salariat, în conformitate cu art.XXVII din O.U.G. nr.31/2024 ,,Instituțiile publice, astfel cum sunt definite la art.2 alin.(1) pct.30 din Legea nr.500/2002 privind finanțele publice, cu modificările și completările ulterioare, și la art.2 alin.(1) pct.39 din Legea nr.273/2006 privind finanțele publice locale, cu modificările și completările ulterioare, indiferent de sistemul de finanțare și de subordonare, inclusiv activitățile finanțate integral din venituri proprii, înființate pe lângă instituțiile publice, acordă anual vouchere de vacanță”.
Pentru acordarea voucherelor de vacanță aferente anului 2024 tuturor persoanelor care au calitatea de salariat al Direcției de Asistență Socială este necesară suma de 251.000 lei la Titlul I, art. 10 alin. 2 – cheltuieli salariale în natură ( 10.02.06), după cum urmează : 
- Creșe (cap. bugetar 65.02.13) – 85.000 lei
	- Servicii de sănătate publica (cap. bugetar 66.02.08) – 156.000 lei
	- Asistență socială în caz de invalidate (cap. bugetar 68.02.05.02) – 10.000 lei
Față de cele relatate  propunem rectificarea bugetului de venituri și cheltuieli al Direcției de Asistență  Socială , conform anexei.

